የሺሞን ፔሬዝ የቀብር ስነ-ስርዓት በእየሩሳሌም ተፈጸመ 
ባራክ ኦባማ በስነ-ስርዓቱ ላይ ባደረጉት ንግግር ፔሬዝ ለሃገሪቱ እድገትና ለመላው አለም ሰላምና መረጋጋት የተጉ መሪ እንደነበሩ እንስተዋል፡፡የፍልስጤሙ መሪ ማህሙድ አባስም በቀብር ስነ-ስርዓቱ ላይ የተገኙ ሲሆን እ.ኤ.አ 2010 ወዲህ ወደ እስራኤል ሲገቡ የመጀመሪያቸዉ ነው፡፡የተባበሩት መንግስታት ድርጅት ፤ የአውሮፓ ህብረት፤የጀርመን ፤ የፈረንሳይ ፤የጃፓን፤ የሩሲያ፤ የጣሊያን፤ የአውስትራሊያ፤ የካናዳ፤ የኔዘርላንድ፤ የስፔን፤የጆርዳንና የሜክሲኮ መሪዎችና ተወካዮች በቀብር ስነ-ስርዓቱ ላይ ከተገኙት መካከል ናቸው፡፡አንጋፋው ፖለቲከኛ ሺሞን ፔሬዝ ለአይሁዳዊቷ ሀገር እስራኤል እ ኤ አ 1948 መመስረት ትልቁን ድርሻ ከሚወስዱ ፖለቲከኞች መካከል ይጠቀሳሉ፡፡በእስራኤል እና ፍልስጤም መካከል ላበረከቱት የሰላም ድርድር ሚና እ ኤ አ 1994 የኖቤል ሰላም ሽልማት ማግኘታቸውም ይታወቃል፡፡ሺሞን ፔሬዝ ከፕሬዝደንትነት ስልጣናቸው እንደአውሮፓ አቆጣጠር በ 2014 ላይ ነበር በጡረታ የተገለሉት፡፡ምንጭ፡  ሲ ኤን ኤን